Il-Port il-Kbir huwa port uniku li jilqa' fih mijiet ta' eluf ta' opri tal-baħar kull sena. Madanakollu xi wħud minnhom qatt ma jaqbdu t-triq lura u agħar min dan jispiċċaw mgħerqa jew abbandunati fil-port. Transport Malta bdiet ħidma biex dan l-abbuż jitrażżan. Bir-riġenerazzjoni tal-Port il-Kbir fil-mira tal-Gvern, Trasport Malta permezz tad-Diretttorat tal-Portijiet li hi responsabli mill-ordni u s-sikurezza tan-navigazzjoni bdiet ħidma biex tneħħi mill-portijiet pittoreski Maltin speċjalment il-Port il-Kbir opri tal-baħar abbandunati fosthom barkuni u dgħajjes tal-qlugħ mgħerrqa b'mod speċjali f'żona fuq ġewwa nett tal-port il-kbir magħrufa bħala Churchwharf. Id-deputat harbour master il-Kaptan Fritz Farrugia qal ma' Television Malta qal li l-isfida biex jitneħħew dawn id-dgħajjes tinvolvi kumplikazzjonijiet u proċeduri legali kumplessi. "L-Awtorità bdiet ħidma fuq dawn id-għajejs li jikkawżaw problemi fuq xogħol ta' tħammil hemm bzonn nibdew min issa biex jitnejjhew kemm jista' jkun malajr ħalli inzommu schedule u nagħmlu xogħol kif suppost." Mistoqsi jekk dawn il-vapuri abbandunati humiex qed jniġġżu l-portijiet Maltin il-Kaptan Fritz spjega li dan jiddependi mill-opra tal-baħar. "Skont jekk għandekx barkun dak m'għandux fjuwil abbord imma jekk għandek vapur li jużaw fjuwil iva imma dawk ahna nieħdu passi sa qabel ma jasal f'dak il-punt." Huwa qal li l-proċess ta' loġistika huwa wieħed kumpless għaliex ħafna mill-mollijiet tal-Port il-Kbir jinsabu f'idejn il-privat. Madanakollu qal li se jkunu qed jibdew diversi proċeduri legali u jinħarġu avviżi għall-baħħara sabiex sal-aħħar ta' din is-sena ix-xogħol ikun jista jsir kif inhu meħtieġ.